
Τετάρτη, 13 Ιουλίου 2026
ΔΕΛΤΙΟ ΤΥΠΟY
Θάνατοι λουόμενων στη Ρόδο, το Βόλο και τη Χαλκιδική – Τραυματισμός αλλοδαπού ναυτικού στην Κάλυμνο – Διακομιδές ασθενών
Τις μεσημβρινές ώρες σήμερα, ενημερώθηκε η Λιμενική Αρχή της Ρόδου ότι 72χρονος ημεδαπός ανασύρθηκε χωρίς τις αισθήσεις του στην ελεύθερη παραλία Κρητικών Ρόδου. Ο 72χρονος μεταφέρθηκε στο Γενικό Νοσοκομείο Ρόδου, όπου διαπιστώθηκε ο θάνατός του. Από το Κεντρικό Λιμεναρχείο Ρόδου που διενεργεί την προανάκριση, παραγγέλθηκε η διενέργεια νεκροψίας–νεκροτομής στην Ιατροδικαστική Υπηρεσία Ρόδου. 
*****
Τις πρωινές ώρες σήμερα, ενημερώθηκε η Λιμενική Αρχή του Βόλου ότι 88χρονη ημεδαπή ανασύρθηκε χωρίς τις αισθήσεις της από την παραλία «ΜΑΛΑΚΙ» Βόλου. Η 88χρονη μεταφέρθηκε στο Γενικό Νοσοκομείο Βόλου, όπου διαπιστώθηκε ο θάνατός της. Από το Κεντρικό Λιμεναρχείο Βόλου που διενεργεί την προανάκριση, παραγγέλθηκε η διενέργεια νεκροψίας–νεκροτομής στην Ιατροδικαστική Υπηρεσία Λάρισας. 
*****
Τις πρωινές ώρες σήμερα, ενημερώθηκε η Λιμενική Αρχή των Νέων Μουδανιών ότι 86χρονος ημεδαπός ανασύρθηκε χωρίς τις αισθήσεις του από την παραλία «ΦΛΟΓΗΤΑ» δήμου Νέας Προποντίδας. Στον ανωτέρω, αρχικά παρασχέθηκαν οι πρώτες βοήθειες από τον ναυαγοσώστη, ενώ στη συνέχεια διακομίστηκε με ασθενοφόρο όχημα του ΕΚΑΒ στο Κέντρο Υγείας Νέων Μουδανιών, όπου διαπιστώθηκε ο θάνατός του. Από το Β’ Λιμενικό Τμήμα Νέων Μουδανιών του Κεντρικού Λιμεναρχείου Θεσσαλονίκης που διενεργεί την προανάκριση, παραγγέλθηκε η διενέργεια νεκροψίας – νεκροτομής στην Ιατροδικαστική Υπηρεσία Θεσσαλονίκης.

*****
Τις πρωινές ώρες σήμερα, ενημερώθηκε η Λιμενική Αρχή της Καλύμνου για περιστατικό τραυματισμού ενός 22χρονου αλλοδαπού ναυτικού (ειδικότητας Λιπαντή Β’), εντός φορτηγού (Φ/Γ) πλοίου, το οποίο ήταν αγκυροβολημένο έξωθεν του λιμένα Καλύμνου. Ο ναυτικός, ο οποίος τραυματίστηκε στα δάχτυλα του δεξιού χεριού, αποβιβάστηκε στο λιμάνι της Καλύμνου, από όπου διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Καλύμνου. Προανάκριση διενεργείται από το Λιμεναρχείο Καλύμνου.
*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-13χρονου, από το λιμάνι της Φολεγάνδρου στο λιμάνι της Θήρας, με το Ε/Γ-Τ/Ρ «ΣΗ ΣΤΑΡ|» Ν. Θήρας 68,

-75χρονης, από το λιμάνι της Τήνου στο λιμάνι της Σύρου, με το Ε/Γ-Τ/Ρ «ΝΗΣΟΣ ΤΗΝΟΣ» Ν. Τήνου 25

Τετάρτη, 8 Ιουλίου 2026



ΔΕΛΤΙΟ ΤΥΠΟY



Έρευνες προς εντοπισμό αγνοούμενου υποβρύχιου αλιέα στα Σφακιά – Τραυματισμός λιμενεργάτη στην Ελευσίνα – Σύλληψη αλλοδαπής στη Ραφήνα



Τις βραδινές ώρες χθες, ενημερώθηκε η Λιμενική Αρχή της Χώρας Σφακίων, για περιστατικό αγνοούμενου 65χρονου ημεδαπού υποβρύχιου αλιέα, στη θαλάσσια περιοχή «ΦΡΑΓΚΟΚΑΤΣΕΛΛΟ» Σφακίων. Συγκεκριμένα, κατά δήλωση οικείου του προσώπου, ο 65χρονος είχε μεταβεί τις μεσημβρινές ώρες της ιδίας ημέρας για διενέργεια υποβρύχιας αλιείας στην ανωτέρω περιοχή και έκτοτε αγνοούταν. Υπό τον συντονισμό του Ενιαίου Κέντρου Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ., ξεκίνησαν έρευνες από δύο Περιπολικά σκάφη Λ.Σ.-ΕΛ.ΑΚΤ. (ΠΛΣ) με τη συμμετοχή εναέριου μέσου της δύναμης FRONTEX (DRONE) και αλιευτικού σκάφους. Παράλληλα επιχείρησαν Περιπολικά οχήματα Λ.Σ.-ΕΛ.ΑΚΤ. από ξηράς. Οι έρευνες συνεχίζονται, με αρνητικά μέχρι στιγμής αποτελέσματα ενώ τυχόν εξελίξεις θα γνωστοποιηθούν με νεότερο Δελτίο Τύπου. Προανάκριση διενεργείται από το Λιμενικό Σταθμό της Χώρας Σφακίων. 



*****

Τις μεσημβρινές ώρες χθες, ενημερώθηκε η Λιμενική Αρχή της Ελευσίνας για τον τραυματισμό ενός 60χρονου ημεδαπού λιμενεργάτη κατά την διαδικασία εκφόρτωσης ενός φορτηγού πλοίου (Φ/Γ) σημαίας Παναμά, στον κεντρικό λιμένα Ελευσίνας. Ειδικότερα, ο ανωτέρω τραυματίστηκε στα κάτω άκρα κατά την εκτέλεση εργασιών περίδεσης σιδηροδοκών σε δέματα. Ο 60χρονος διακομίστηκε στο Γενικό Νοσοκομείο Ελευσίνας «ΘΡΙΑΣΙΟ». Προανάκριση διενεργείται από το Κεντρικό Λιμεναρχείο Ελευσίνας. 



*****

Τις μεσημβρινές ώρες χθες, συνελήφθη στη Χερσαία Ζώνη Λιμένα Ραφήνας μία 41χρονη αλλοδαπή (υπήκοος Φιλιππίνων) από στελέχη της Λιμενικής Αρχής της Ραφήνας για παράβαση του άρθρου 27 του Ν.5226/2025 (Παράνομη είσοδος και παραμονή στη χώρα). Συγκεκριμένα, σε έλεγχο που διενεργήθηκε στο λιμάνι της Ραφήνας, η 41χρονη, κατείχε και επέδειξε ταξιδιωτικό έγγραφο, το οποίο στερούταν σφραγίδας και θεώρησης εισόδου σε έδαφος Schengen (VISA). Επίσης, η άδεια διαμονής που επέδειξε είχε ανακληθεί. Επιπροσθέτως, μετά από έλεγχο των στοιχείων της 41χρονης σε βάση δεδομένων SIS RECAST, διαπιστώθηκε ότι εκκρεμεί σε βάρος της το εθνικό διοικητικό μέτρο με την αιτιολογία της απαγόρευσης εισόδου. Προανάκριση διενεργείται από το Κεντρικό Λιμεναρχείο Ραφήνας. 

